हेस्पेरी स्वास्थ्य पथप्रदर्शक
हेस्पेरी स्वास्थ्य मार्गदर्शक (Hesperian Health Guides) एक गैर-सरकारी, लाभा-निरपेक्ष संस्था है जो प्रशिक्षित एवं अप्रशित दोनों प्रकार के लोगों के लिए स्वास्थ्य से सम्बन्धित मार्गदर्शिकाएँ प्रकाशित करता है ताकि वे अपना या/और दूसरों के स्वास्थ्य की देखरेख कर सकें। इस सम्स्था का आधार संयुक्त राज्य के कैलिफोर्निया राज्य के बर्कली में है। इनके द्वारा प्रकाशित सर्वश्रेष्ठ पुस्तकों में "जहाँ कोई डॉक्टर न हो" (Where There is No Doctor) है जिसका प्रकाशन सबसे पहले १९७३ में हुआ था और उसके बाद प्रति वर्ष उसके नए संस्करण आते रहते हैं। इस पुस्तक का अनुवाद ८० से अधिक भाषाओं में हो चुका है। विश्व स्वास्थ्य संगठन का अनुमान है कि यह पुस्तक विश्व की सबसे अधिक प्रयोग की जाने वाली सार्वजनिक स्वास्थ्य की मैनुअल है। हेस्पेरियन के प्रकाशन अपनी सरलता और अभिव्यक्ति और उदाहरणों के लिए जाने जाते हैं।